กฎสำนักนายกรัฐมนตรี
กฎสำนักนายกรัฐมนตรี
ออกตามความในพระราชบัญญัติเครื่องแบบข้าราชการ
ฝ่ายพลเรือน
พุทธศักราช ๒๔๗๘
(ฉะบับที่
๑๖)
------------

 อาศัยอำนาจตามความในมาตรา
๗ แห่งพระราชบัญญัติเครื่องแบบข้าราชการ
ฝ่ายพลเรือน พุทธศักราช ๒๔๗๘ นายกรัฐมนตรีออกกฎไว้
ดังต่อไปนี้
 ข้อ
๑ ให้ยกเลิกความในหมายเลข (๘)* ในข้อ
๓ แห่งกฎสำนักนายกรัฐมนตรี
ออกตามความในพระราชบัญญัติเครื่องแบบข้าราชการฝ่ายพลเรือน
พุทธศักราช ๒๔๗๘
(ฉะบับที่ ๘) ลงวันที่ ๖ มีนาคม พุทธศักราช ๒๔๘๑
และให้ใช้ความต่อไปนี้แทน
 "(๘)
เครื่องหมายสังกัด
ทำด้วยโลหะสีทองติดที่คอเสื้อทั้งสองข้างให้ขอบริม
ห่างแนวบรรจบที่คอเสื้อข้างละ ๑ เซ็นติเมตรครึ่ง
เป็นรูปเครื่องหมายสังกัดดั่งต่อไปนี้
 ข้าราชการกลาโหมพลเรือนซึ่งมิได้สังกัดอยู่ในกองทัพใด
ใช้เครื่องหมายสังกัด
ทำเป็นรูปจักรกับสมอทับบนปีกนกมีอุณณาโลมเป็นรัศมี
 ข้าราชการกลาโหมพลเรือนสังกัดอยู่ในกองทัพบก
ใช้เครื่องหมายสังกัดทำเป็นรูปจักร
 ข้าราชการกลาโหมพลเรือนสังกัดอยู่ในกองทัพเรือ
ใช้เครื่องหมายสังกัดทำเป็น
รูปสมออยู่กลางวงกลมขดเชือก
 ข้าราชการกลาโหมพลเรือนสังกัดอยู่ในกองทัพอากาศ
ใช้เครื่องหมายสังกัด
ทำเป็นรูปปีกนก ๒ ปีก มีอุณณาโลมเป็นรัศมีทับหัวปีก
 ถ้าเป็นจำพวกอนุศาสนาจารย์นอกจากใช้เครื่องหมายสังกัดดั่งกล่าวแล้ว
ให้มีปลอก
แขนสีเหลืองกว้าง ๗ เซนติเมตร
พันรอบแขนเสื้อเบื้องซ้ายตรงกึ่งกลางระหว่างไหล่กับข้อศอกด้วย"
 ข้อ
๒ ให้ยกเลิกความในข้อ ๗*
แห่งกฎสำนักนายกรัฐมนตรีออกตามความ
ในพระราชบัญญัติเครื่องแบบข้าราชการฝ่ายพลเรือน พุทธศักราช
๒๔๗๘ (ฉะบับที่ ๘) ลงวันที่
๖ มีนาคม พุทธศักราช ๒๔๘๑ และให้ใช้ความต่อไปนี้แทน คือ
 "ข้อ
๗ ข้าราชการกลาโหมพลเรือน
หรือข้าราชการฝ่ายพลเรือน ไม่ว่าสังกัด
กระทรวงทะบวงกรมใด เมื่อทางราชการให้ไปปฏิบัติหน้าที่ร่วมอยู่กับหน่วยทหารเป็นการพิเศษแล้ว
ในโอกาสนั้นให้ใช้ชะนิดของหมวก รูปลักษณะและสีของหมวก เสื้อ
กางเกง และเครื่องประกอบ
อย่างอื่นให้เหมือนอย่างเดียวกับทหารในที่นั้น
เว้นแต่หน้าหมวก อินทรธนูและดุม ให้ใช้เครื่องแบบ
สี ตามส่วนที่ ๑ แห่งกฎนี้
 นอกจากนี้ให้ประดับเครื่องหมายจำพวกของทหารที่ต้องเข้าทำการร่วมอยู่นั้น
เหนือ
ปกกะเป๋าเสื้อเบื้องขวา
และจำพวกอนุศาสนาจารย์คงใช้ปลอกแขนสีเหลืองตามข้อ ๓ (๘) ด้วย

 กฎให้ไว้
ณ วันที่ ๒๗ มิถุนายน พุทธศักราช ๒๔๘๔
 พิบูลสงคราม
 นายรัฐมนตรี

+-----------------------------------------------------------------------------------------------------+
 *ความในหมายเลข
(๘) ข้อ ๓ กฎสำนักนายกรัฐมนตรีออกตามความในพระราช
บัญญัติเครื่องแบบข้าราชการฝ่ายพลเรือน พุทธศักราช ๒๔๗๘
(ฉะบับที่ ๗) ประกาศราชกิจจา
นุเบกษา เล่ม ๕๕ ตอนที่ ๗๓ หน้า ๑๐๐๖
ที่ยกเลิกมีความดั่งนี้
 (๘)
เครื่องหมายสังกัดทำด้วยโลหะสีทองติดที่คอเสื้อทั้งสองข้างให้ขอบริมห่างแนว
บรรจบที่คอเสื้อข้างละ ๑ เซ็นติเมตรครึ่ง
เป็นรูปเครื่องหมายสังกัดดั่งต่อไปนี้
 ข้าราชการกลาโหมพลเรือน
ซึ่งมิได้สังกัดอยู่ในกองทัพใด ใช้เครื่องหมายสังกัดทำ
เป็นรูปจักรกับสมอทับบนปีกนกมีอุณณาโลมเป็นรัศมี
 ข้าราชการกลาโหมพลเรือน
สังกัดอยู่ในกองทัพบก ใช้เครื่องหมายสังกัดทำเป็นรูป
จักร
 ข้าราชการกลาโหมพลเรือน
สังกัดอยู่ในกองทัพเรือ ใช้เครื่องหมายสังกัดทำเป็น
รูปสมออยู่กลางวงกลมขดเชือก
 ข้าราชการกลาโหมพลเรือน
สังกัดอยู่ในกองทัพอากาศ ใช้เครื่องหมายสังกัด
ทำเป็นรูปปีกนก ๒ ปีก มีอุณณาโลมเป็นรัศมีทับหัวปีก
 *ความในข้อ
๗ แห่งกฎสำนักนายกรัฐมนตรี ออกตามความในพระราชบัญญัติ
เครื่องแบบข้าราชการฝ่ายพลเรือน พุทธศักราช ๒๔๗๘ (ฉะบับที่
๘) ที่ยกเลิกมีความดั่งนี้
 ข้อ
๗ ข้าราชการกลาโหมพลเรือน
หรือข้าราชการฝ่ายพลเรือนไม่ว่าสังกัดกระทรวง
ทะบวงกรมใด
เมื่อทางราชการให้ไปปฏิบัติหน้าที่ร่วมอยู่กับหน่วยทหารเป็นการพิเศษแล้ว ในโอกาส
นั้นให้ใช้ชะนิดของหมวด รูปลักษณะและสีของหมวกเสื้อกางเกง
และเครื่องประกอบอย่างอื่นให้
เหมือนอย่างเดียวกับทหารในที่นั้น
เว้นแต่หน้าหมวกและอินทรธนูให้ใช้อย่างเครื่องแบบสี ตามส่วน
ที่ ๑ แห่งกฎนี้
 นอกจากนี้ให้ประดับเครื่องหมายจำพวกของหทารที่ตนเข้าทำการร่วมอยู่นั้น
เหนือปกกะเป๋าเสื้อข้างขวา
เว้นแต่จำพวกอนุศาสนาจารย์ให้ใช้อักษร อ.

[รก.๒๔๘๔/๕๘/๗๙๒/๑ กรกฎาคม ๒๔๘๔]